CELEX: C2007/129/30
Language: lt
Date: 2007-06-09 00:00:00
Title: Byla T-101/07 2007 m. kovo 26 d. pareikštas ieškinys byloje Dada prieš VRDT — Dada (DADA)

9.6.2007   
            
            
               LT
            
            
               Europos Sąjungos oficialusis leidinys
            
            
               C 129/17
            
         2007 m. kovo 26 d. pareikštas ieškinys byloje Dada prieš VRDT — Dada (DADA)
   
   (Byla T-101/07)
   (2007/C 129/30)
   Kalba, kuria surašytas ieškinys: italų
   Šalys
   
      Ieškovė: Dada S.p.A. (Florencija, Italija), atstovaujama advokatų D. Caneva ir G. Locurto
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   Kita procedūros Apeliacinėje taryboje šalis: Dada S.r.l.
   Ieškovės reikalavimai
   
               —
            
            
               Panaikinti 2007 m. sausio 12 d. VRDT pirmosios apeliacinės tarybos sprendimą byloje R 1342/2005-1, apie kurį Dada S.p.A pranešta 2007 m. sausio 25 d., bei patenkinti Dada S.p.A pateiktą registracijos paraišką Nr. 1903111 Nicos sutarties 42 klasės paslaugoms.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: vaizdinis prekių ženklas, kurį sudaro žodis DADA, parašytas spausdintinėmis raidėmis ant juodo trikampio formos pagrindo, virš kurio pavaizduotas atomas; registracijos paraiška Nr. 1903111 42 klasės paslaugoms.
   Ženklo ar žymens, kuriuo remiamasi protesto procedūroje, savininkas: Dada S.r.l.
   
      Ženklas ar žymuo, kuriuo remiamasi protesto procedūroje: žodinis Italijoje registruotas prekių ženklas DADA 35, 37, 38 ir 42 klasių paslaugoms, taip pat įmonės pavadinimas DADA, kuris įprastinėje komercinėje praktikoje Italijoje vartojamas siekiant atskirti šią veiklą: „verslo vadyba, verslo tvarkyba, įstaigų veikla, nekilnojamojo turto operacijos, telekomunikacijos, švietimas, mokymas, juridinės paslaugos, kompiuterių programavimas“.
   
      Protestų skyriaus sprendimas: patenkinti protestą ir atmesti registracijos paraišką ginčijamoms paslaugoms.
   
      Apeliacinės tarybos sprendimas: patvirtinti ginčijamą sprendimą ir atmesti apeliaciją.
   
      Ieškinio pagrindai: įrodymų dėl nacionalinio prekių ženklo naudojimo nepakankamumas ir galimybės supainioti nebuvimas šioje byloje.